อเบอร์ดีน เปิดตัวกองทุนเล่นหุ้นเล็กกำไรสูงทั่วโลก
อเบอร์ดีน เปิดตัวกองทุนเล่นหุ้นเล็กกำไรสูงทั่วโลก เปิดขาย 29 มี.ค.-2เม.ย. นี้ วงเงิน 1,500 ล้านบาท
24 มี.ค. 2564

นายออเสน การบริสุทธิ์ หัวหน้าฝ่ายการลงทุนตราสารทุน บริษัทหลักทรัพย์จัดการกอง (บลจ.) อเบอร์ดีน สแตนดาร์ด อินเวสเม้นท์ (ประเทศไทย) เปิดเผยว่า อเบอร์ดีน ได้เปิดตัวกองทุน Aberdeen Standard Global Small Cap ในประเทศไทยแล้ว โดยกองทุนนี้นับเป็นโอกาสสําหรับนักลงทุนไทยที่สนใจลงทุนในพอร์ตการลงทุนที่ผู้จัดการกองทุนได้คัดสรรหุ้นที่เชื่อมั่นว่าเป็นบริษัทที่มีศักยภาพ (high-conviction) โดยคัดเลือกหุ้นของบริษัทขนาดเล็กคุณภาพดีทั่วโลกภายใต้การบริหารการลงทุนอย่างเป็นมืออาชีพ
ทั้งนี้ กองทุน Aberdeen Standard Global Small Cap จะเปิดขายให้กับนักลงทุนไทยที่สนใจระหว่างวันที่ 29 มี.ค.-2เม.ย. นี้ โดยมีวงเงินของกองทุนที่เปิดขาย 1,500 ล้านบาท โดยกองทุนนี้จะลงทุนในหน่วยลงทุนของกองทุน Standard Life Investments Global SICAV II - Global Smaller Companies (กองทุนหลัก) ที่จัดตั้งในลักเซมเบิร์กและบริหารจัดการโดยทีมงานที่ดูแลการลงทุนในหุ้นขนาดเล็กทั่วโลกของอเบอร์ดีน สแตนดาร์ด อินเวสเม้นท์ในสหราชอาณาจักร ในส่วนของการบริหารจัดการกองทุนนั้น ผู้บริหารกองทุนเลือกใช้การวิเคราะห์ปัจจัยเชิงพื้นฐานของบริษัทผนวกกับการนําเครื่องมือวิเคราะห์เชิงปริมาณที่เป็นกรรมสิทธิ์เฉพาะของอเบอร์ดีน สแตนดาร์ด อินเวสเม้นท์มาใช้ในการคัดสรรหุ้นที่น่าลงทุนที่สุด 40-50 ตัว โดยมุ่งเน้นไปที่บริษัทคุณภาพสูง มีเครือข่ายธุรกิจที่ยั่งยืนซึ่งสามารถทําให้เกิดการเติบโตของผลประกอบการอย่างสมํ่าเสมอและมีแนวโน้มการเติบโตอย่างต่อเนื่อง (earnings momentum)




นายออเสน กล่าวว่า ซึ่งหลายบริษัทเหล่านั้นเป็นบริษัทผู้นําและผู้ริเริ่มนวัตกรรมในตลาดเฉพาะกลุ่ม (niche market) ที่มักสร้างผลตอบแทนระดับสูงในระยะยาวได้โดยไม่ขึ้นอยู่กับสภาพตลาด ด้วยกลยุทธ์การลงทุนที่มีความชัดเจนและเป็นระบบ จะช่วยให้ผู้ลงทุนในกองทุนนี้ได้รับการป้ องกันความเสี่ยงในสภาวะตลาดขาลง (downside protection) ในขณะเดียวกันก็ยังสามารถสร้ างผลตอบแทนที่เหนือกว่าในระยะยาว โดยกองทุนหลักที่จะเข้าไปลงทุนนี้ได้เอาชนะตัวชี้วัดผลการดําเนินงาน (benchmark) ของกองทุนหลัก โดยสามารถสร้างผลตอบแทนรายปีในปี 2563 ที่ 34.9% แม้จะเป็นปีที่มีความผันผวนสูงอันเนื่องมาจากสถานการณ์การแพร่ระบาดของโรคติดต่อ
"หุ้นทั่วโลกมีประมาณ 9,000 หุ้น เป็นหุ้นขนาดเล็ก 6,000 หุ้น อเบอร์ดีน ได้ใช้ระบบกองหุ้นขนาดเล็กนี้ให้เหลือ 800 หุ้น หลังจากนั้นทีมวิเคาระห์ก็จะมาคัดสรรอีกทีให้เป็นไปตามปรัชญาการลงทุนของกองทุนนี้ให้เหลือประมาณ 50 ตัว ที่ให้ผลตอบแทนกับนักลงทุนได้เป็นอย่างดี" นายออเสน กล่าว




นายโรเบิร์ต เพนนาโลซา ประธานเจ้าหน้าที่บริหาร บลจ. อเบอร์ดีน สแตนดาร์ด (ประเทศไทย) กล่าวว่า บริษัทมีความยินดีเป็นอย่างยิ่งที่ได้มีโอกาสนําเสนอกองทุนที่ได้รับรางวัลจากการลงทุนในหุ้นขนาดเล็กทั่วโลกมาแล้ว การประยุกต์ใช้ดัชนีชี้วัดทางการเงินต่างๆ ทําให้บริษัทสามารถตัดสินใจลงทุนในบริษัทขนาดเล็ก โดยอาศัยข้อมูลที่ครบถ้วนเพื่อสร้างผลตอบแทนเทียบกับความเสี่ยงที่ดีกว่าให้กับลูกค้าของบริษัท
“ถึงแม้ว่าหุ้นขนาดเล็กจะมีสัดส่วนถึง 70% ของหุ้นทั่วโลก แต่หุ้นขนาดเล็กกลับได้รับความสนใจจากนักวิเคราะห์น้อยกว่าหุ้นขนาดใหญ่ ด้วยเหตุนี้ทําให้บ่อยครั้งการประเมินมูลค่าของหุ้นกลุ่มนี้ยังไม่สะท้อนถึงปัจจัยทางพื้นฐานที่แท้จริงของธุรกิจ ดังนั้นจึงเป็นโอกาสทางการลงทุนที่เหมาะสมสําหรับนักลงทุนในหุ้นขนาดเล็ก” นายโรเบิร์ต เพนนาโลซา กล่าว




ด้านนายพงค์ธาริน ทรัพยานนท์ หัวหน้าฝ่ายการลงทุนตราสารหนี้ บลจ. อเบอร์ดีน สแตนดาร์ด (ประเทศไทย) กล่าวว่า ทีมนักวิเคาะห์ของ อเบอร์ดีน ที่สหราชอาณาจักร ประเมินว่าเศรษฐกิจโลกปี 2564 จะขยายตัวได้ดีกว่าที่ตลาดคาดไว้ โดยเฉพาะเศรษฐกิจสหรัฐคาดว่าจะขยายตัวได้ 6.6% สูงกว่าที่ตลาดคาดไว้ 0.5% เศรษฐกิจจีนคาดว่าจะโต 9.9% สูงกว่าที่ตลาดคาดไว้ถึง 1% และเศรษฐกิจอินเดียคาดว่าจะขยายตัวได้ 13% สูงกว่าที่ตลาดคาดไว้ถึง 2%
ทั้งนี้เศรษฐกิจของ 3 ประเทศดังกล่าว ถือเป็นเศรษฐกิจส่วนใหญ่ของเศรษฐกิจโลก ที่จะผลักดันให้เศรษฐกิจโลกครึ่งปีแรกนี้ขยายตัวได้แรงมากๆ
"อเบอร์ดีน มองว่าเศรษฐกิจโลกจะขยายตัวได้กว่าที่ตลาดคาด เพราะการฉีดวัคซีนของประเทศเศรษฐกิจสำคัญโดยเฉพาะสหรัฐเร็วกว่าที่คาดไว้ นอกจากนี้สหรัฐยังอัดฉีดเงินเข้าสู่ระบบเศรษฐกิจสูงถึง 1.9 ล้านล้านเหรียญ ปีนี้จะเป็นปีที่นักลงทุนต้องเข้าลงทุนในสินทรัพย์ที่มีความเสี่ยงมากกว่า การลงทุนในพันธบัตรรัฐบาลที่ให้ผลตอบแทนที่ดีในปีที่ผ่านมาแล้ว" นายพงค์ธาริน กล่าว